## Endring siden forrige versjon

Oppdatert i forbindelse med NarKontroll. Noen typografiske forenklinger. Ny mal og tilpasset sidene

## 1.Hensikt

Sikre at manuelle rutiner utføres enhetlig og kvalitetssikkert når DELTA-systemet er ute av drift.

## 2. Målgruppe

Prosedyren omfatter manuelle rutiner som utføres når DELTA-systemet er ute av drift. Prosedyren gjelder alle medarbeidere som jobber i DELTA i SØ.

## 3. Definisjoner

|  |  |
| --- | --- |
| **Begrep** | **Beskrivelse** |
| Delta LL (**L**okalt **L**ager) | Modul for bestilling og lagerstyring av sykehusets lokale lagre. |
| Delta LB (**L**okal **B**estilling) | Modul for bestilling uten lagerstyring. Benyttes på mindre enheter for eksempel poliklinikk |
| A-preparat | Legemiddel i reseptgruppe A klassifiseres som narkotisk stoff |
| B-preparat | Legemiddel i reseptgruppe B klassifiseres som vanedannende |
| ASL  (Apotekstyrt legemiddellager) avtale. | Sykehusapoteket har ansvar for legemiddelforsyning fra apotek til enheten på avtalt basissortiment/tillegg sortiment,  og ved ordinært forbruk på avtalt tid. |
| Lokalt lager | Enhetens medisinrom og varer som inngår i DELTA som oppbevares utenfor lokalt lager, f.eks kjøleskap, skyllerom m.fl.  Lokalt lager er ikke underlagre (tun) med fremskutt lagring. |
| Enhet | Er den delen av virksomheten som har et lokalt lager, f.eks døgnområde, seksjon, poliklinikk, AIO, serviceenheter m. fl. |

## 4. Ansvar

Seksjonsleder har ansvar for at prosedyren er kjent på seksjonen/enheten og er ansvarlig for at alle som bruker Delta har fått nødvendig opplæring, at gitt opplæring er godkjent og dokumentert.

Delta-forvalter i SØ har ansvar for å oppdatere prosedyren.

## 5. Utstyr

Datamaskin m/tilhørende teknisk utstyr.

## 6. Beskrivelse

## 6.1 Hvis bare apotekets Delta-modul er ute av drift.

Apoteket gir beskjed til DELTA-forvalter i SØ om at apotekets DELTA-modul ikke fungerer.

Når apotekets DELTA-modul er ute av drift kan apoteket ikke bekrefte bestillinger som kommer fra lokalt lager, eller lokal bestilling. Enheten kan bruke alle funksjoner for lokalt lager i DELTA-systemet.

Enhetene må være oppmerksom på at det ikke generes varebestilling til apoteket.

**6.1.1 Bestilling av basisvarer til DELTA LL-enheter:**

I perioden frem til apotekets DELTA-modul fungerer igjen må enheten kontakte apoteket hvis det er behov for levering av basisvarer etter ASL-avtale. Hvis en enhet har ASL leveranse samme dag som DELTA-modul er ute av funksjon, leverer apoteket varene ved å ta opp manuell bestilling hos enheten.

Enheter uten ASL-avtale får tilsendt bestillingslister av apoteket for manuell bestilling ved forespørsel, eller printer ut listen selv.

**6.1.2** **Bestilling av tilleggs- og ekstramedisiner:**

Bestillingslister kan fås av apoteket. Bestillingsliste for tillegg- og ekstramedisiner må signeres av lege.

## 6.2 Hvis man ikke kan åpne Delta-modulen på «Lokalt lager».

* Hvis passord har gått ut eller man tastet inn feil passord mer enn 3 ganger sperres det for innlogging i Delta. Sykehuspartner må kontaktes for support.
* Forsøk å starte PC på nytt. Sjekk om PC har kontakt nettverk.
* Hvis feilen ikke skyldes innlogging, kontakte seksjonens/enhetens superbrukere for veiledning.
* Kontakt Sykehuspartner for support og be dem sjekke om Delta server (presentasjonsserver) er nede.
* Kontakte Sykehusapoteket og informer at Delta er ute av drift.
* Kontakte Delta forvalter.

## 6.3 Bestilling når DELTA-modulen på «Lokalt lager» og «Lokal bestilling» er ute av drift.

Hvis enheten må ha basisvarer, tilleggsmedisiner og/eller gjøres følgende;

* Varene bestilles på manuelle bestillingslister, fås av apoteket ved forespørsel
* Varenavn, styrke, enhet og mengde angis.
* Sykepleier signerer bestillingslisten for basisvarer. For andre varer må lege signere.
* Lever bestillingen til apoteket, benytt ev. rørpost.
* Apoteket ferdigstiller ordren og leverer varene i henhold til gjeldende avtale.

## 6.4 Mottak når DELTA-modulen på «Lokalt lager» er ute av drift.

Når apoteket leverer basis- og tilleggs varer kan disse ikke mottaks-registreres i DELTA.

Inntil systemet fungerer igjen må uttak av varer og retur utføres manuelt på papirskjema.

* I avviksperioden noter i skjemaet «Uttak/Retur av varer når DELTA-systemet er ute av drift» hvilke varer man skannet ut eller returnert samt mengde.
* Når systemet fungerer igjen utføres mottak på varer fra apoteket hvis ordren ligger i mottaksbildet.
* Når systemet fungerer igjen må det foretas lagertelling på varene på skjema.
* Transaksjoner med A- og B-preparat føres i løsning for narkotikaregnskap uavhengig av DELTA.

## 6.5 Uttak og retur når DELTA-modulen på «Lokalt lager» er ute av drift.

Inntil systemet fungerer igjen må uttak og retur utføres manuelt i lokalt lager.

* I avviksperioden noter i skjemaet «Uttak/Retur av varer når DELTA-systemet er ute av drift» hvilke varer man skannet ut eller returnert samt mengde.
* Når systemet fungerer igjen må det foretas en lagertelling på de varer som er skannet ut/returnert til lokalt lager.
* Transaksjoner med A- og B-preparat føres i løsning for narkotikaregnskap uavhengig av DELTA.
* Seksjonen/enheten kontakter apoteket når systemet er i drift igjen.

## 6.6 Hvis DELTA-modulen på «Lokalt lager» er ute av drift utenfor lokale apotekets åpningstid.

* Inntil systemet fungerer noter i skjemaet «Uttak/Retur av varer når DELTA-systemet er ute av drift» hvilke varer man skannet ut eller returnert samt mengde.
* Transaksjoner med A- og B-preparat føres i løsning for narkotikaregnskap uavhengig av DELTA.
* Når systemet fungerer igjen må det foretas en lagertelling på de varer som er skannet ut/returnert til lokalt lager.
* Informere apoteket at systemet er ute av drift neste virkedag.

#### Referanser

|  |  |
| --- | --- |
|  |  |

|  |
| --- |
|  |

#### Vedlegg

|  |  |
| --- | --- |
| [V01](https://kvalitet.so-hf.no/docs/pub/DOK53337.docx) | [Legemiddellogistikk - uttak/retur av varer når legemiddellogistikksystemet Delta er ute av drift, dokumentasjon (F/11.13-02)](https://kvalitet.so-hf.no/docs/pub/DOK53337.docx) |

#### Andre kilder/litteraturliste

**Slutt på Prosedyre**